《对花》
宋代·黄庶

诗昔甫白在，造化困刀尺。
我生几年后，浪自镌顽石。
对花虽把笔，好句恨莫得。
耒阳与采石，孤坟没荆棘。
几欲肉白骨，再插风雅翼。
海为一杯酒，地为一领席。
醉坐吟万物，语出埋霹雳。
乾坤髓可掬，鬼神泪可滴。
人生贵适意，身是天地客。
糟床不可乾，吟纸须强擘。
花落若解医，有金费千镒。

作者简介：宋洪州分宁人，字亚父。黄湜子。仁宗庆历二年进士。历佐一府三州，皆为从事。后摄知康州。工诗。有《伐檀集》。